מחלקת המודיעין והביטחון של אלג'יריה (בערבית: إدارة الاستخبارات والأمن, בצרפתית: Département du Renseignement et de la Sécurité) הוא השירות החשאי המרכזי של אלג'יריה העוסק באיסוף ביון חוץ וביטחון פנים. הסוכנות הוקמה בתקופת מלחמת העצמאות של אלג'יריה, על ידי עבדלחאפיד בוסוף שהנהיג את הרשת הלאומית והבינלאומית של החזית האלג'יראית לשחרור לאומי. הארגון הפך למקצועי ומאורגן החל משנת 1962, כאשר נטל לעצמו את סוכנויות הביון הצרפתיות כמודל לחיקוי.